Γίγαντες στον φούρνο με απάκι και γραβιέρα

Αυτοί οι γίγαντες έχουν και απάκι και γραβιέρα. Δεν είναι μονόδρομος όμως. Μπορείτε να βάλετε μπέικον, λουκάνικα αλλά και πικάντικο κεφαλοτύρι ή ένα βουτυράτο κασέρι.

500 γρ. γίγαντες, μουλιασμένοι σε νερό αποβραδίς, 4 καπνιστές πιπεριές Φλωρίνης από βάζο, στραγγισμένες και ψιλοκομμένες, 2 ξερά κρεμμύδια, ψιλοκομμένα, 1 σκελίδα σκόρδο, σε φετάκια, 1 κουτ. σούπας ντοματοπελτές, 70 ml κόκκινο ξηρό κρασί, 300 γρ. ολόκληρα ντοματάκια κονσέρβας, ψιλοκομμένα στον πολυκόφτη, 300 γρ. απάκι ή άλλο αλλαντικό της αρεσκείας μας, σε κυβάκια ή σε καρέ, 200 γρ. γραβιέρα, σε κυβάκια , 90 ml ελαιόλαδο αλάτι, φρεσκοτριμμένο πιπέρι
Για να ετοιμάσουμε τους γίγαντες στον φούρνο με απάκι και γραβιέρα στραγγίζουμε τους γίγαντες, τους βάζουμε σε μια κατσαρόλα με άφθονο νερό και τους βράζουμε για περίπου 1 ώρα, μέχρι να μαλακώσουν, ξαφρίζοντας όσο χρειάζεται.Τους στραγγίζουμε και τους αδειάζουμε σε μέτριο ταψί.Προθερμαίνουμε τον φούρνο στους 200°C.Σε ένα μεγάλο τηγάνι ζεσταίνουμε το απάκι χωρίς λιπαρή ουσία και σε δυνατή φωτιά για 1-2 λεπτά, μέχρι να ροδίσει.Το αδειάζουμε στο ταψί με τους γίγαντες.Στο ίδιο τηγάνι ζεσταίνουμε το λάδι σε μέτρια φωτιά και σοτάρουμε το κρεμμύδι με το σκόρδο και τις πιπεριές για 2-3 λεπτά, μέχρι να μαλακώσουν ελαφρώς. Προσθέτουμε τον πελτέ, ανακατεύουμε για 1 λεπτό και ρίχνουμε το κρασί. Αφήνουμε 2 λεπτά να εξατμιστεί το αλκοόλ και προσθέτουμε την ντομάτα, 200 ml ζεστό νερό και αλατοπίπερο. Αφήνουμε να πάρει μία βράση και αδειάζουμε στο ταψί με τους γίγαντες.Ανακατεύουμε και ψήνουμε για 20 λεπτά.Σκορπίζουμε τα κυβάκια γραβιέρας και συνεχίζουμε το ψήσιμο για άλλα 10-15 λεπτά, μέχρι να ροδίσουν.
Απάκι,Τυρί,Φασόλια